ועדת העלייה, הקליטה והתפוצות, כנסת 25, פרוטוקול מספר 112, 2023-12-04 00:00

עודד פורר: צהריים טובים לכולם, אני מתכבד לפתוח את ישיבת ועדת העלייה, הקליטה והתפוצות בנושא תנאי הזכאות למענקי פינוי לעולים חדשים מלחמת חורבות ברזל

עודד פורר:  לפי פרסומים בתקשורת, מאז תחילת המלחמה העביר המוסד לביטוח לאומי למעלה מ-261 מיליון שקלים מענקי אכלוס עבור מפוני הצפון והדרום

עודד פורר:  החלטת הממשלה קבעה כי הזכאות למענק תיקבע לפי מי שכתובת המגורים שלו עודכנה ברשות האוכלוסין וההגירה, מקום מושבו פונה בעקבות המלחמה ואינו לן בבית מלון במימון המדינה

עודד פורר:       מקבלי מענקים הם אלו שעזבו את בתיהם מישובים מפונים שנקבעו בהחלטת הממשלה אך לא התפנו לבתי מלון

עודד פורר:  כלומר, אם אזרח נשאר בביתו או פונה לבית מלון הוא אינו זכאי למענק

עודד פורר:  משרד התיירות מעביר למוסד לביטוח לאומי את רשימת התושבים שפונו

עודד פורר:  תשלום הועבר לאחר שהצליבו מידע לפי דרישת משרד התיירות והאוצר בין רשימות השוהים בבתי המלון שהועברו ע"י משרד התיירות לבין ההצהרות שהתקבלו במערכת של ביטוח לאומי

עודד פורר:  פרסום המידע בנוגע לאפשרויות אלה נעשה ע"י משרד התיירות וגם פורסם באתר ביטוח לאומי

עודד פורר:  מדובר במפונים שבחרו שלא להיכנס לבתי מלון אלא למצוא לעצמם לינה באופן עצמאי

עודד פורר:      ב-21 בנובמבר הועברו מענקים ל-53,000 זכאים בוגרים ועבור כ-25,000 ילדים

עודד פורר:  מדובר ב-200 שקלים עבור מבוגר ו-100 שקלים עבור ילד ליום

עודד פורר:  הכסף אמור היה להיכנס חשבון הזכאים ב-22 בנובמבר 2023

עודד פורר:   ישנם כאלה שחשבון הבנק שלהם עדיין לא מעודכן, לכן עדיין לא קיבלו תשלום

עודד פורר:  המוסד לביטוח לאומי התחייב לשלוח מסרון לזכאים על הצורך בעדכון חשבון הבנק ולהעביר להם את התשלום

עודד פורר:  ב-10 בדצמבר ישולמו הכספים עבור התקופה שבין 22 בנובמבר עד 10 בדצמבר והתשלומים צפויים להימשך עד ה-31 בדצמבר 2023

עודד פורר:       כדי לקבל את הכסף צריך למלא טופס הצהרה חדש באתר ביטוח לאומי

עודד פורר:   ברשימות שהועברו לביטוח לאומי היו רשומים 78,000 מפונים, אחרי הבדיקה מצאו כ-13,000 רשומות שגויות שבלתי ניתנות לזיהוי

עודד פורר:  יחד עם זאת, ממידע שהגיע לוועדה עלה כי תושבים שהתגוררו ביחידות דיור, לעתים במחסנים, בדירות מחולקות ללא מיגון, כל מיני פתרונות דיור ארעיים כאלה, לא זכאים למענק פינוי

עודד פורר:  מרביתם לא יכולים לרשום יחידת דיור או דירה מחולקת כמקום מגורים בתעודת הזהות שלהם ואז הם נפגעים פעמיים: הם גם גרים בדירה פחות טובה שיש לה הרבה מאוד בעיות אחרות וגם לא זכאים לשום מענק פינוי

עודד פורר:      כמובן שאנחנו מדברים על אוכלוסיות ברמה סוציואקונומית נמוכה יותר, רבים מהם עולים חדשים שלא יכולים לשכור דירה תקנית עם ממ"ד ונאלצים להתגורר בפתרונות ארעיים

עודד פורר:  המענק חולק גם לתושבי אשקלון אבל הבנתי שיש כאלה שנמנע מהם המענק ולכן ביקשתי לקיים את הדיון הזה

עודד פורר:  הדיון יעקוב אחרי הנושא הזה כדי לראות: א', שהקריטריונים ברורים לכולם, וב', האם הם נותנים מענה לטובת העולים החדשים

עודד פורר:  סגנית וממלאת מקום ראש העיר אשקלון, סופה ביילין, בבקשה

סופיה ביילין: קודם כל, תודה על כינוס ועדת העלייה והקליטה, זה מאוד חשוב לנו בגלל שאשקלון היום קולטת עלייה גדולה

סופיה ביילין:  יש לנו המון עולים חדשים, כ-40% מהם דוברי רוסית

סופיה ביילין:  זה לא סוד שהעולים החדשים זו האוכלוסייה החלשה ביותר בגלל שהם עדיין לא עומדים על הרגליים ורבים מהם שכרו דירות מחולקות ויחידת דיור

סופיה ביילין:  אנחנו מדברים עכשיו על הקטגוריה הזו

סופיה ביילין:      אני אגיד שבכלל יש בעיה גדולה בנושא המענק, לא רק בקטגוריה הזאת

סופיה ביילין:  יש משפחות שזכאיות, שכל בני המשפחה זכאים, אך קיבלנו הודעות למשל שהאם יכולה לקבל אך האב לא זכאי, שהילדים לא כתובים וכדו'

סופיה ביילין:  יש ממש ברדק שלם

סופיה ביילין:       אנחנו בתקופת מלחמה, כל הסיטואציה לא פשוטה ואחת הבעיות היא שעושים הכול ידני

סופיה ביילין:  יושבים במחלקת קליטה, ובשאר המחלקות, מכניסים את שמות האנשים, כל הזמן יש משהו חדש, פעם אחת לגבי מים, פעם אחת לגבי ארנונה

סופיה ביילין:  עכשיו למשל יזמתי ישיבה עם ראש העיר לגבי הדיירים בדירות מחולקות, אמרו: רק על פי תעודת זהות, אם יש כתובת שאין בה ממ"ד, מגיע להם, מגיע לכולם

סופיה ביילין:  דיברתי עוד פעם עם ביטוח לאומי, הם אומרים: לא, צעד-צעד, אנחנו מקבלים את השמות ואז גם אנחנו בודקים

סופיה ביילין:  גם אם כתוב שהוא זכאי על פי תעודת הזהות, על פי כתובת, אנחנו גם בודקים, על פי קריטריונים שלנו לא מגיע לכם

סופיה ביילין:       אני חושבת שאולי דרך ועדת העלייה והקליטה אפשר לעשות סדר מינימלי

סופיה ביילין:  זה מאוד-מאוד קשה

סופיה ביילין:  כולם עובדים ויש בלגן

סופיה ביילין:  חוץ מזה שכל התושבים נפגעו יש גם את הסיטואציה הזו, לא נעים כל יום לפתור בעיות

עודד פורר: יש לנו פה כמה דוגמאות

סופיה ביילין: נכון, יש פה שתי דוגמאות

סופיה ביילין:  דוגמה אחת קלאסית ושנייה קשורה לדירות מחולקות

דניס שטיימן: שמי דניס שטיימן, אני גר באשקלון, בדירה ללא מיגון בתוכה או בקומה כך שאנחנו עומדים בקריטריונים

דניס שטיימן:  מהרגע הראשון שנכנסנו לדירה – לפני 4 שנים – העברנו את כתובת המגורים, גם אני, גם בת הזוג שלי וגם הילדה בת 16, במשרד הפנים, העברנו את חשבונות החשמל, חשבונות המים, הכול

דניס שטיימן:  בגלל שאני חלק ממערך המתנדבים אני מכיר את החוקים מה-18 באוקטובר, כשזה התחיל

דניס שטיימן:  מילאנו טפסים פעם ראשונה - - -     

שלומית אבינח: גרים בדירה רגילה?     

דניס שטיימן: בדירה רגילה, ללא ממ"ד, דירה בבניין בן 7 קומות, 28 דירות בבניין

דניס שטיימן:  מילאנו את כל הטפסים

דניס שטיימן:  ב-18 באוקטובר את הטופס הראשון, של העירייה, טופס שני, טופס 119, יצא אחרי יומיים, כשהתברר במשרד התיירות שאין מספיק חדרי מלונות

דניס שטיימן:  אחרי זה, כשיצא הטופס של ביטוח לאומי, גם אני וגם בת הזוג שלי  מילאנו את הטפסים

דניס שטיימן:  עד רגע זה, מבחינת בדיקת זכאות באתר של ביטוח לאומי אני כן זכאי, בת הזוג שלי לא

דניס שטיימן:  מדובר על אותה דירה

דניס שטיימן:  להתקשר לביטוח לאומי זה בלתי אפשרי

עודד פורר: תכף ניתן להם להתייחס

עודד פורר:  בואו נשמע עוד דוגמה

דימטרי שבלד: (אמר דברים בשפה הרוסית

דימטרי שבלד:  להלן תרגומם:) אני גר ביחידת דיור באשקלון עם אשתי והילדה שלנו בת השש

דימטרי שבלד:  ב-10 באוקטובר התפננו באופן עצמאי מהעיר כי אנחנו גרים במקום מאוד לא מוגן

דימטרי שבלד:  בנובמבר שמענו שמגיע מענק למי שביתו אינו ממוגן, הגשנו את כל הטפסים אך עדיין לא קיבלנו את הכסף

סופיה ביילין: דרך מחלקת הקליטה

מרינה פיסצנקר: אני רוצה גם להתייחס לזה שבכל העירייה, ובעיקר במחלקת קליטה, ישבנו באופן ידני, כמו שסופה אמרה, והקלדנו את הנתונים אחד-אחד

מרינה פיסצנקר:  יצאו לנו עיניים מרוב העבודה הידנית הזאת, כמו בימי הביניים

מרינה פיסצנקר:  עשינו את כל העבודה הזאת ובסוף אנחנו מגלים שהאוכלוסיות האלה עדיין לא זכאיות

עודד פורר: משרד התיירות ואחר כך ביטוח לאומי

שרה סלנסקי: אני מנהלת את המוקד הטלפוני שהמשרד הקים כדי לתת מענה מצד אחד למפונים שרוצים להשתבץ לבתי מלון וגם לענות לשאלות של תושבים שהגישו בקשה למענק לביטוח הלאומי וקיבלו תשובות חלקיות או מענקים חלקיים

שרה סלנסקי:  כרגע הקמנו גם טופס מקוון שבו אנשים יכולים לעלות את כל טענותיהם ואנחנו עושים בדיקה מול המלונות

שרה סלנסקי:  הדוחות שהעברנו לביטוח לאומי מסתמכים על דיווחי המלונות

שרה סלנסקי:  לכן, כדי לבדוק את הזכאות, אנחנו צריכים לשבת מול מלון-מלון ולראות אם הרישום הוא בשוגג, אם יש איזשהם פערים

שרה סלנסקי:  יש אלפי רשומות כאלה שאתמול התחלנו לטפל בהם, גם לקבל בקשות וגם באופן יזום מול המלונות

שרה סלנסקי:  זה המצב

שרה סלנסקי:  זה לא פשוט אבל אנחנו נטפל בכולם וניתן מענה לכולם ומי שמגיע לו יקבל את הזכאות על פי החוק

עודד פורר: השאלה, א', היא מתי יקבלו, וב', האם יקבלו את זה רטרואקטיבית גם

שרה סלנסקי: ברור

שרה סלנסקי:  המענק הוא מיום הפינוי של כל אחד מהישובים לפי התאריכים השונים

שרה סלנסקי:  כבר היו לנו כמה מקרים שטיפלנו מול המלונות, המלונות עדכנו את הדיווח במערכת ביחד - - -     

עודד פורר: מה לגבי נושא הדירות המחולקות?     

שרה סלנסקי: אנחנו מקבלים את הזכאות מביטוח לאומי

שרה סלנסקי:  מי שהוא תושב, יש לו תעודת זהות, יכול להגיש את זה הבקשה, ביטוח לאומי מאשרים אותו

שרה סלנסקי:  אנחנו דנים בנושא של הזכאות מול המלונות

שרה סלנסקי:  אנשים שיש להם כתובת אז אין שום בעיה, זה לא משנה באיזה סוג דירה הם גרים

שרה סלנסקי:  כל עוד יש להם תעודת זהות שכתוב שהם גרים באשקלון או בישובים המפונים בצפון או בדרום זה לא אמור להיות חסם

סופיה ביילין: דיברתי עם יושבת-ראש ועדת חריגים, ביקשתי לקיים ועדת החריגים, בגלל שבהתחלה מה שקרה זה שבעל הדירה המחולקת קיבל את הכסף מביטוח לאומי ואמר: סליחה, אני קיבלתי, אני לא חייב לחלק את זה והשוכרים שגרים בדירות המחולקות הקטנות לא קיבלו

עודד פורר: ביטוח לאומי, לפי מה נקבעים תנאי הזכאות?     

- דבוש: חשוב לציין, הזכאות היא לפי סעיף 9, זה הסכם בין ביטוח לאומי לאוצר, שלמעשה מתכלל התנהלות שלמה בין ביטוח לאומי, משרד התיירות והישובים שפונו על-פי החלטות הממשלה, כאשר ביטוח לאומי כאן הוא המבצע

- דבוש:  תנאי הזכאות נקבעו בהסכם, ההסכם הוא כמו חקיקת משנה ויש לזה תוקף של חקיקת משנה

- דבוש:  תנאי הזכאות הם מי שרשום קודם כל כתושב הישוב המפונה, לכן מי שלא יהיה רשום כתושב אשקלון במרשם האוכלוסין לא נוכל לתת לו את המענה הנדרש, או כל ישוב אחר שמפונה

עודד פורר: השאלה היא לא לגבי הישוב, השאלה היא לגבי הכתובת בישוב

- דבוש: באשקלון, אני רוצה לחדד – ויושב איתי מנהל התחום, צחי חכמון, שעוסק בנושא בזה כבר מעל חודש ימים והוא גם יוכל להרחיב – זה על פי רשימות שאנחנו מקבלים מעיריית אשקלון ביחס לאנשים שעומדים בקריטריונים כפי שנקבעו, לא ע"י ביטוח לאומי, לא ע"י משרד התיירות אלא בהחלטת הממשלה

- דבוש:  אנחנו מקבלים את הרשימות, אנחנו מצליבים את הרשימה שמעבירה אלינו עיריית אשקלון עם מרשם האוכלוסין

עודד פורר: את בעצם רק בודקת שברשימה שקיבלתם מהעירייה הוא תושב אשקלון?     

- דבוש: נכון

צחי חכמון: רק לדייק, אנחנו בעצם מקבלים זהות מובילה מעיריית אשקלון ואנחנו בודקים את הקשרים המשפחתיים

צחי חכמון:  אם קיבלתי עכשיו את האב, אני בודק את בת בזוג, אני בודק את הילדים ואני בודק שכולם נמצאים באותה הכתובת

צחי חכמון:  כלומר, אני מקבל רק זהות אחת מעיריית אשקלון ולא את כל ההרכב המשפחתי

צחי חכמון:  את הניתוח ואת העיבוד אנחנו עושים אצלנו

עודד פורר: רשומים באותה כתובת זה אומר רשומים במרשם האוכלוסין באותה כתובת?     

צחי חכמון: נכון

צחי חכמון:  כתובת מגורים זהה לכתובת המובילה שאני מקבל מעיריית אשקלון

עודד פורר: אם כתובת המגורים שונה, נניח שהם עברו דירה, אצלו שינו, אצלה עדיין לא שינו, אבל כתובת המגורים באשקלון, הם עברו דירה בתוך אשקלון?      

צחי חכמון: על פי התנאים של ההסכם אנחנו לא יכולים לשלם אם כתובת המגורים שרשומה במרשם האוכלוסין היא לא ביישוב מפונה

עודד פורר: לא, עדיין באשקלון

צחי חכמון: זה חייב להיות כתובת מדויקת כיוון שהם בודקים את הכתובת לפי האם קיים ממ"ד או לא קיים ממ"ד

עודד פורר: לה כתוב שהיא גרה ברחוב בן ציון באשקלון ובעלה רשום ברחוב הרצל באשקלון?     

- דבוש: השאלה אם באחת הכתובות האלה יש ממ"ד

סופיה ביילין: אנחנו מגישים רק ללא ממ"ד

עודד פורר: מי אומר לכם אם יש ממ"ד או אין ממ"ד?     

- דבוש: עיריית אשקלון

- דבוש:  לנו אין מידעים על כך

- דבוש:  אנחנו בודקים עכשיו את המקרים הפרטניים

עודד פורר: סופה, לגבי נושא הדירות המחולקות – מי שחי בדירה מחולקת, איפה הכתובת שלו רשומה?     

מרינה פיסצנקר: בדירה המחולקת על פי החוזה ובתעודת הזהות

מרינה פיסצנקר:  למשל, רחוב שפירא 28, דירה 6, הגיעו אלינו כמה תושבים באותה דירה, 2-3 משפחות

מרינה פיסצנקר:  יש כמה משפחות שגרות בדירות מחולקות והכתובת שמופיעה בתעודת הזהות זו הכתובת הזו

עודד פורר: למה הן לא קיבלו?     

סופיה ביילין: קיבל בעל הבית על כולם וזהו, לא יודעת למה

תאיר ראבוחין: הזכאות היא לא ברמת כתובת או ברמת משק בית, היא ברמת אדם

תאיר ראבוחין:  אם זה קרה זה מאוד מאוד חריג וצריך לבדוק את זה, אבל זה לא דבר שאמור לקרות

שלומית אבינח: אומרים שזה קרה, בעל הבית לקח את הכסף לעצמו

סופיה ביילין: אנשים לא קיבלו

סופיה ביילין:  בעל הבית, היו כמה מקרים, גר באשדוד - - -     

- דבוש: אני רוצה לחדד, בעל הבית אינו קרוב משפחה שלהם?     

עודד פורר: לא, לא

עודד פורר:  בדרך כלל זה בעל בית שחילק דירה לשלוש ומשכיר אותו לשלוש משפחות

מרינה פיסצנקר: בהתחלה הזכאות נקבעה על פי חשבון המים

מרינה פיסצנקר:  מי שרשום כבעל חשבון המים בדירה הזאת קיבל

מרינה פיסצנקר:  היה לנו בלגן בזה, ראש משפחה שנפטר לפני 5 שנים נמצא כזכאי, אשתו, שתיבדל לחיים ארוכים, לא זכאית

מרינה פיסצנקר:  פתרנו את המקרים האלה, אבל את המקרים של דירות מחולקות אנחנו לא מצליחים

סופיה ביילין: דיירי דירות מחולקות זו האוכלוסייה הכי חלשה שיש ואנחנו רוצים שהם כן יקבלו, זה עולים חדשים בדרך כלל

עודד פורר: יש מקומות נוספים מעבר לאשקלון שאתם מכירים עם בעיות כאלה? נתקלתם בפניות כאלה בביטוח לאומי?     

צחי חכמון: למען האמת לא, הקושי הוא מול אשקלון כי שם צריך לבדוק מול קובץ הזכאים שמקבלים מהעירייה

עודד פורר: בשדרות?     

צחי חכמון: גם לא, אני לא מכיר בעיות כאלה, כל הישוב זכאי

סופיה ביילין: אולי נעשה ועדת חריגים מול מחלקת קליטה שמתעסקת בזה, מכירה הכול, עם ביטוח לאומי, ויפתרו את הבעיה אחד אחד?     

עודד פורר: אתם חייבים לייצר איזשהו ערוץ קשר ישיר

- דבוש: מחלקת קליטה הם אלו שהעבירו אלינו את הרשימה? מי בעירייה אחראי להעביר לביטוח לאומי את רשימת הזכאים?     

מרינה פיסצנקר: המנהל הכללי, הוא טיפל בזה

מרינה פיסצנקר:  אנחנו הזרמנו אליהם את כל הנתונים

עודד פורר: חשוב לי להגיד את זה לך, סופה, גם מול משרד התיירות, גם מההיכרות שלי במקרה הזה עם השר, וגם מול המוסד לביטוח לאומי, הם רוצים לשלם

עודד פורר:  הם רוצים, רק צריך לעבוד לפי הסדר

עודד פורר:  אני אומר לכם בביטוח לאומי, מי שהכי קשה לו עם מילוי הטפסים, עם לשים את הדברים בדיוק כמו שצריך כדי שזה ייכנס לתוך הטבלאות שלכם, זה העולים החדשים

עודד פורר:  זה חבר'ה שנמצאים פה

עודד פורר:  הם לא מכירים את השפה, אפילו מחלקת הקליטה שמטפלת בהם זה קושי, קושי אדמיניסטרטיבי מאוד גדול

עודד פורר:  אני רוצה שיהיה איזשהו ערוץ קשר ישיר לעררים או טלפון של מחלקת הקליטה בעיריית אשקלון

עודד פורר:  אין לכם עוד ערים, הרי כל שאר הישובים זה ישובים יותר קטנים וקהילתיים, למעט אולי שדרות אבל משדרות לא קיבלתי פניה

סופיה ביילין: כי לא כולם זכאים, לצערי הרב

מרינה פיסצנקר: מי שיש לו ממ"ד בבית לא זכאי

עודד פורר: הבנתי

עודד פורר:  אני רוצה שיהיה קשר ישיר למחלקת הקליטה מול ביטוח לאומי נקודתית על כל בעיה שעולה

עודד פורר:  הרי הבעיות יבואו אליהם, לא יבואו אליכם

עודד פורר:  הם יקבלו את הבעיה, הם יעשו את הבדיקה הראשונית, שיהיה להם קשר ישיר להרים טלפון להגיד: יכול להיות שרשום פה – אני לא יודע לעלות על כל החריגים פה – ואז אפשר יהיה לבדוק פרטנית

צחי חכמון: אני רק רוצה לציין שיש מוקד באשקלון ייעודי לסיפור הזה

צחי חכמון:  יש גם פרויקטור בשם קובי לב, שאתם ודאי מכירים אותו

סופיה ביילין: קובי לב לא יכול לקבל את המסה

צחי חכמון: אני יודע שיש שם מוקד שנותן מענה לכל החריגים

צחי חכמון:  יש ממשק מצוין בינינו לבינם

צחי חכמון:  אנחנו עושים ישיבות תכופות, אחת לשבוע, עם עיריית אשקלון - - -     

עודד פורר: אם זה הגיע למצב שאני מכנס את ועדת העלייה והקליטה על הנושא הזה כנראה שזה לא עובד

סופיה ביילין: אני מבקשת עכשיו לפתור את הבעיה מול ועדת העלייה והקליטה, כמו שאמר עודד פורר

צחי חכמון: אין שום בעיה, אני רק אומר שיש ממשק קיים יעיל, אפשר להתלבש עליו

- דבוש: אנחנו כמובן נקבל את כל זה ונקיים

- דבוש:  אני רוצה לחדד ביחס לאשקלון, הזכאות של הפינוי של אשקלון הסתיימה ב-22 בנובמבר, אז אנחנו כאן ביחס לתקופה מוגבלת מסוימת

- דבוש:  אני אתן את המייל שלי, אין בעיה, אם יש לכם רשימה של אנשים אנחנו נבדוק אחד-אחד

עודד פורר: נסכם, סופה, שאתם תעבירו ממחלקת הקליטה מייל ישיר לעו"ד שרית דמרי-דבוש, היא תעשה בדיקה על כל הנקודות שיש בהן בעיות ותעדכן אתכם

עודד פורר:  אני, כיושב-ראש הוועדה, רוצה להיות מעודכן בתשובות, רוצה לדעת מה הפערים

עודד פורר:  למשל, אם פניתם עם 50 שמות וקיבלתם תשובה רק על אחד זה פער

עודד פורר:  אני רוצה להבין בדיוק איפה אנחנו עומדים

עודד פורר:  יש לכם עכשיו ערוץ קשר ישיר מול סגנית היועץ המשפטי של ביטוח לאומי

סופיה ביילין: עודד, יש עוד שתי בעיות

סופיה ביילין:  אתמול התקשרה איזושהי משפחה, הוא אמר שהוא דובר רוסית –  הוא לעולם לא ילמד עברית, אין מה לעשות, הם בני 70 – הם גרים בעתיקות, היכן שאין ממ"דים, אין כלום, הוא אמר שהוא שמע שיש עכשיו מענק ושאל איך הוא יוכל לקבל

סופיה ביילין:  אנשים בלי מידע, בלי אינפורמציה

סופיה ביילין:  את עכשיו אומרת שב-22 זה נגמר

עודד פורר: המידע הזה הונגש בשפות שונות?     

סופיה ביילין: לא הונגש בשפה הרוסית, שום דבר לא הונגש

צחי חכמון: הטופס לא מונגש

דניס שטיימן: לא אנגלית, לא צרפתית, לא אמהרית

עודד פורר: אשקלון זאת עיר קולטת עלייה, גם צרפתים וגם רוסים

צחי חכמון: אנחנו פיתחנו תהליך מאוד מאוד מורכב בטווח זמן מאוד קצר אז ודאי שיש מקצה שיפורים שאפשר לעשות

עודד פורר: אני לא הרבה מציין פה לשבח את משרדי הממשלה השונים, במקרה הזה אני יודע שנעשתה עבודה באמת מאוד מאוד קשה גם של משרד התיירות וגם של ביטוח לאומי

עודד פורר:  אני גם מכיר את ביטוח לאומי, הוא עשה כבר כמה מבצעים כאלה, לצערי ראינו בשנים האחרונות, גם בקורונה, גם בתחומים אחרים

עודד פורר:  אבל זה בסדר גם להגיד לכם: שמעו, יש פה בעיה

עודד פורר:  הסיפור של הנגשה שפתית הוא בעיה

עודד פורר:  הוא היה בכל הממשלה בתחומים אחרים, אבל ספציפית במקרה הזה הוא מאוד קריטי

עודד פורר:  כשזה נוגע לזכאות כספית זה הופך להיות הרבה יותר משמעותי, ואני גם יודע עד כמה חשוב כשאתה ממלא את הטפסים האלה למלא נכון, כי מספיק שאתה ממלא לא נכון, בשוגג, אתה עף מהמערכת

עודד פורר:  חייבים לתת פה איזשהו פתרון לנושא ההנגשה השפתית, כולל פרסום

עודד פורר:  אני לא מדבר בהכרח על הטופס בשפה הרוסית, אני מדבר על פרסום המידע

צחי חכמון: יכול להיות שנשלח מסרון בשפה הרוסית, או מה שנצטרך לעשות, עם לינק

עודד פורר: משרד העלייה והקליטה, לכם יש את כל הטלפונים הניידים של העולים החדשים - - -     

סופיה ביילין: אני לא ידעתי שיש בעיה כזו

סופיה ביילין:  שאלתי אותו: איך אתה לא יודע? הוא אמר: אף אחד לא יודע, גם השכנים שלי לא

סופיה ביילין:  אמרתי לו שעכשיו המבצע נגמר

עודד פורר: אני מבקש שיצא סמס ממשרד העלייה והקליטה

אלעד זכות: נעשה הצלבת מידע

עודד פורר: אתה תדע להגיד לאיזה נייד צריך לשלוח הודעה ברוסית ולאיזה נייד צריך לשלוח הודעה בצרפתית?     

אלעד זכות: כן, אנחנו יודעים לחבר - - -     

עודד פורר: אני שואל את הביטוח הלאומי

עודד פורר:  לדעתי הוא לא יודע

צחי חכמון: אם אני עושה את האפיון של לפני כמה זמן הוא עלה אז יכול להיות שכן, אם אני צובע את אותו אדם שגם גר בישוב מפונה והוא עלה בעשר השנים האחרונות - - -     

מרינה פיסצנקר: הבעיה היא לא בעולים הטריים

מרינה פיסצנקר:  עם העולים הטריים יש לנו קשר ישיר

מרינה פיסצנקר:  הבעיה היא עם האוכלוסייה הוותיקה, עם עולים של שנות ה-90' ותחילת שנות ה-2000

עודד פורר: אין לו בעיה, דווקא פה ביטוח לאומי יודע

עודד פורר:  אם הוא יליד רוסיה נגמר הסיפור, הוא יודע

עודד פורר:  אני מבקש שתוציאו סמס בשפה הרוסית עם לינק להסבר

סופיה ביילין: בעיה נוספת אחרונה היא לגבי מקבצי דיור והוסטלים

סופיה ביילין:  נכון שמההתחלה הציעו להם הצעה יפה להתפנות מעירנו אבל בגלל כדורים, בגלל תרופות, מטפלות, זה קשה להם

סופיה ביילין:  אנשים בקושי הולכים

סופיה ביילין:  עכשיו פתאום כולם לא זכאים

סופיה ביילין:  יש כאלה שלקחו את הילדים למקום אחר - - -     

עודד פורר: אגב, מישהו שיצא מההוסטל ולא התפנה לבית מלון אלא למשפחה שלו בראשון לציון, אינו זכאי?     

צחי חכמון: הוא אמור להיות זכאי

- דבוש: השאלה החוזרת היא קודם כל אם הוא רשום בכתובת מגורים בעיר אשקלון, זה תנאי אחד, והאם העירייה שלחה לנו את הפרטים שלו

- דבוש:  בסופו של יום אנחנו לא גורם שמחליט מי זכאי, צריך להבהיר את זה

- דבוש:  אנחנו משלמים בהתאם לשני קריטריונים: שהוא תושב אשקלון ושקיבלנו את הפרטים שלו מהעירייה

עודד פורר: סופה, לגבי ההוסטלים צריך לעשות מיפוי מאוד מאוד מדויק

עודד פורר:  מי שנשאר ולא התפנה - - -     

מרינה פיסצנקר: זכאי ל-70%

- דבוש: 70% זו הייתה מקדמה בהתחשב שהוא ימלא אחר כך טופס הצהרה שהוא מתפנה, זה לא מענק

עודד פורר: מי שימלא טופס הצהרה שהוא התפנה זכאי גם אם הוא גר בהוסטל

עודד פורר:  אם יש כאלה, תעדכנו גם אותם ברשימה

עודד פורר:  תעשו בדיקה מי פינה את עצמו

עודד פורר:  אם היה מיגון בהוסטל הוא לא פונה

סופיה ביילין: קודם כל, הציעו לכולם, זה דבר אחד

סופיה ביילין:  דבר שני, בקומה יש מצד אחד ממ"ד, מצד שמאל או ימין, אבל בן אדם לא יכול לצאת

עודד פורר: בן אדם בקושי יכול ללכת

עודד פורר:  זה לא מיגון

- דבוש: זה לא אנחנו קבענו

עודד פורר: מי קובע?     

תאיר ראבוחין: הקריטריונים שנקבעו בהחלטת הממשלה כללו אנשים חסרי מיגון, קשישים וחסרי עורף משפחתי

עודד פורר: לכן קשישים בכל מקרה

תאיר ראבוחין: נכון

תאיר ראבוחין:  אני רק אזכיר, כי הסוגיה הזאת כמעט לא עלתה פה, שבוודאי שכל ההצהרות וכל האנשים זכאים רק בהינתן זה שהם לא נמצאים בביתם ועל-כך הם מצהירים

עודד פורר: זה ברור

עודד פורר:  אם הוא נשאר לגור שם הוא לא זכאי, רק אם הוא עזב את ההוסטל כי יש לו משפחה בעיר אחרת והוא אמר: אני עובר לגור אצלם, לא הסכמתי להתפנות לבית מלון

עודד פורר:  בן-אדם בן 85 לא ילך לגור עכשיו בבית מלון איפשהו לבד

סופיה ביילין: אז אנחנו אוספים את המידע עכשיו, נכון?     

- דבוש: אני שוב חוזרת כי אתם בעירייה, אתם צריכים לבדוק שאכן כל הפרטים של האנשים האלה הועברו אלינו

עודד פורר: את צריכה לבדוק שהם באמת העבירו את הפרטים

עודד פורר:  ברגע שתקבלי את זה אפשר יהיה לראות את הפערים, תוכלי להגיד לה: תשמעי, את זה ואת זה העירייה לא העבירה לנו

סופיה ביילין: הציעו לכולם להתפנות לאיזשהם מקומות ועל זה הממשלה נתנה כסף, נכון? לאן הגיע הכסף הזה אם כל ההוסטלים ומקבצי הדיור נשארים באותו מקום? איפה הכסף הזה?     

עודד פורר: לא שילמו על זה כסף

עודד פורר:  אם בית המלון לא אוכלס הוא לא קיבל כסף

תאיר ראבוחין: לגבי הטענה שלך שיש כסף ומה עשו אתו, המדינה לא ידעה כמובן מי מהאנשים בפועל עזב את הבית ומי לא, כך שמלכתחילה נלקחו פה הנחות – אין איזשהו כסף בצד שנשמר לדבר הזה ולא השתמשו בו

תאיר ראבוחין:  קודם כל השאלה היא מי זכאי, האם הוא חסר מיגון, או קשיש חסר עורף משפחתי, ודבר שני, המשמעות של ההצהרה אחרי שעושים את כל הצלבת הנתונים היא האם האדם אכן לא נמצא בבית

דניס שטיימן: שלושה נושאים: א', לגבי הוסטלים

דניס שטיימן:  מובן פה לכולם שיש שני סוגי אנשים: אחד, שמפונים ע"י משרד התיירות, קיבלו כסף, קיבלו בית מלון, הם במקום מוגן; שניים, שנשארו בהוסטלים תחת אש ולכולם מובן שהם לא יכולים להגיע למקום מוגן והם עדיין ללא מיגון אבל מתברר שהם לא זכאים לכלום

דניס שטיימן:  אז מי שהתפנה, המדינה שילמה עבורו - - -     

עודד פורר: אבל הציעו להם פינוי, הם לא רצו להתפנות

דניס שטיימן: בגלל שלא היו מקומות בשבילם

סופיה ביילין: למבוגרים פינוי? פתאום עצרו את הפינוי והעבירו את הפינוי לצפון

סופיה ביילין:  זה ברור

סופיה ביילין:  באשקלון יש המון דברים של אי צדק

סופיה ביילין:  אם נתנו כסף לפינוי זה בעיה של בן-אדם, הוא מקבל כסף על מה שקורה

תאיר ראבוחין: זו בפירוש לא הסיבה שנתנו מענק אכלוס עצמאי

תאיר ראבוחין:  לא נתנו סתם כסף לאנשים, נתנו לאנשים כסף כדי שהם יוכלו לממן את מקום המגורים החליפי שלהם בהינתן זה שיש להם גם הוצאות על מקום מגורים הישן

תאיר ראבוחין:  זה ממש לא כסף שניתן סתם לכל אדם

סופיה ביילין: לא לכל אדם, למי שללא מיגון

תאיר ראבוחין: יש עדויות רבות, לצערי הרב רבות, על כך שאנשים מצהירים שהם לא נמצאים בביתם למרות שהם נמצאים ומקבלים את הכסף

עודד פורר: הכסף הוא לא פיצוי על זה שאין לך מיגון, שאומרים לך: אתה בלי מיגון אז בוא תיקח כסף ותהיה מופקר

עודד פורר:  הכסף נועד לאפשר לך לעבור למקום שיש בו מיגון, שאתה יכול להתמגן בו

עודד פורר:  אז אחת מהשתיים: או שפינית את עצמך עצמאית – משפחה, חברים, שכרת דירה – או שהלכת לבית מלון במסגרת ההצעה שאפשרו לך בפורמטים כאלה ואחרים

סופיה ביילין: כמה זמן נפלו טילים על אשקלון, שבועיים? לא שבועיים

סופיה ביילין:  אבל אנחנו מדברים על תקופה קצרה, שבועיים

עודד פורר: זה כבר עניין של התקופה, זה סיפור על כל אשקלון, זה לא רק נוגע לקבוצה

עודד פורר:  זה כבר על כל אשקלון

מרינה פיסצנקר: אם סופה כבר התחילה לדבר על חוסר צדק אני אתן לכם דוגמה של מטפלות של קשישים שגרות בדירות ללא מיגון, בשכונות החלשות בעיר, שלא יכולות להתפנות

מרינה פיסצנקר:  גם אם הן יקבלו את כל הכסף שבעולם הן לא יכולות להתפנות כי העבודה שלהן חיונית והן לא יכולות לעזוב את העיר

מרינה פיסצנקר:  מה עשינו בזה? הענשנו אותן כבר פעם שלישית

סופיה ביילין: אי צדק

עודד פורר: מישהו עוד רוצה להתייחס? משרד התיירות, אתם רוצים עוד להוסיף משהו?     

סופיה ביילין: מה בשורה התחתונה, עודד? אנחנו יכולים להיות בקשר במיוחד לגבי קליטת עלייה?     

עודד פורר:   קשר ישיר שלך מול ביטוח לאומי

עודד פורר:  ככל שישנם פערים שהם פערים אמיתיים – אם יש בעיה שמישהו לא זכאי ואנחנו חושבים שהוא כן זכאי – אז נבוא לפה, אבל אני חושב שבפורמט הזה תצליחו לפחות לפתור כל מיני בעיות אדמיניסטרציה, למשל, אם חסרה תעודת זהות, אם נתנו לבעל אבל לא לאישה וכדו'

עודד פורר:  תודה רבה, הישיבה נעולה